CELEX: C2005/132/23
Language: el
Date: 2005-05-28 00:00:00
Title: Υπόθεση C-103/05: Αίτηση για την έκδοση προδικαστικής αποφάσεως που υπέβαλε το l'Oberster Gerichtshof, με διάταξη της 2ας Φεβρουαρίου 2005, στην υπόθεση Reisch Montage AG κατά Kiesel Baumaschinen Handels GmbH

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/12
            
         Αίτηση για την έκδοση προδικαστικής αποφάσεως που υπέβαλε το l'Oberster Gerichtshof, με διάταξη της 2ας Φεβρουαρίου 2005, στην υπόθεση Reisch Montage AG κατά Kiesel Baumaschinen Handels GmbH
   (Υπόθεση C-103/05)
   (2005/C 132/23)
   Γλώσσα διαδικασίας: η γερμανική
   Με διάταξη της 2ας Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 28 Φεβρουαρίου 2005, το Oberster Gerichtshof, στο πλαίσιο της διαφοράς μεταξύ Reisch Montage AG και Kiesel Baumaschinen Handels GmbH που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Μπορεί ο ενάγων να επικαλεστεί το άρθρο 6, σημείο 1, της Συμβάσεως των Βρυξελλών (1) για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις [κανονισμός 44/2001] στην περίπτωση που ασκήσει αγωγή κατά προσώπου που κατοικεί στο forum καθώς και κατά προσώπου που κατοικεί σε άλλο κράτος μέλος, η δε αγωγή κατά του προσώπου που κατοικεί στο forum –λόγω της κινήσεως πτωχευτικής διαδικασίας κατ' αυτού πράγμα το οποίο σύμφωνα με το εθνικό δίκαιο δημιουργεί δικονομικό κώλυμα– ήδη κατά τον χρόνο της ασκήσεώς της είναι απαράδεκτη;
   
      (1)  Κανονισμός (ΕΚ) 44/2001 του Συμβουλίου της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1).